Komission tiedonanto neuvostolle oliiviöljyn ja syötäväksi tarkoitettujen oliivien kulutuksen lisäämiseksi kolmansissa maissa toteutettavaa vuoden 2000/2001 tiedotuskampanjaa koskevan rahoituksen maksamisesta kansainvälisen oliiviöljyneuvoston (IOOC) edistämisrahastoon /* KOM/99/0653 lopull. */





KOMISSION TIEDONANTO NEUVOSTOLLE oliiviöljyn ja syötäväksi tarkoitettujen oliivien kulutuksen lisäämiseksi kolmansissa maissa toteutettavaa vuoden 2000/2001 tiedotuskampanjaa koskevan rahoituksen maksamisesta kansainvälisen oliiviöljyneuvoston (IOOC) edistämisrahastoon KOMISSION TIEDONANTO NEUVOSTOLLE oliiviöljyn ja syötäväksi tarkoitettujen oliivien kulutuksen lisäämiseksi kolmansissa maissa toteutettavaa vuoden 2000/2001 tiedotuskampanjaa koskevan rahoituksen maksamisesta kansainvälisen oliiviöljyneuvoston (IOOC) edistämisrahastoon 1. Rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen 136/66/ETY [1], sellaisena kuin se on viimeksi muutettuna asetuksella (EY) N:o 1638/98 [2], 11 artiklan 1 kohdan mukaan yhteisö voi toteuttaa suoraan tai välillisesti tiedotustoimia sekä muita toimia, joiden tavoitteena on edistää yhteisössä tuotetun oliiviöljyn ja syötäväksi tarkoitettujen oliivien kulutusta jäsenvaltioissa tai kolmansissa maissa. [1] EYVL 172, 30.9.1966, s. 3025/66. [2] EYVL L 210, 28.7.1998, s. 32. Asetuksen 136/66/ETY 11 artiklan 2 kohdan mukaan komissio toimittaa neuvostolle seuraavaa tai seuraavia markkinointivuosia varten suunnittelemansa toimintaohjelman. 2. Yhteisö on kansainvälisen oliiviöljyä ja syötäväksi tarkoitettuja oliiveja koskevan sopimuksen täysjäsen. Tämä sopimus allekirjoitettiin Genevessä vuonna 1986 ja uusittiin viideksi vuodeksi 1. tammikuuta 1994 alkaen; lisäksi sitä on jatkettu kahdella vuodella 31. joulukuuta 2000 saakka. Tämän vuoksi yhteisön on vuosittain maksettava rahoitusosuus kansainvälisen oliiviöljyneuvoston (IOOC) edistämisrahastoon, jonka tarkoituksena on lisätä oliiviöljyn ja syötäväksi tarkoitettujen oliivien kulutusta kolmansissa maissa. Varainhoitovuoden 2000 talousarviota laadittaessa rahoituksen periaate kirjattiin lukuun B1-38: Edistämistoimet. 3. Yhteisö on jo vuosia maksanut pakollista ja vapaaehtoista rahoitusta, joiden määrä vuonna 1999 oli 5 706 450 EUR. Ohjelman kokonaiskulut samana vuonna olivat 5 836 400 EUR. Ohjelma koskee ensisijaisesti tiedotus-, koulutus- ja tutkimustoimia, joita on toteutettu vähitellen eri kolmansissa maissa. Myynninedistämistoimet aloitettiin Yhdysvalloissa (1983/84), minkä jälkeen niitä toteutettiin Australiassa (1989/90) ja Japanissa (1991/92). Sen jälkeen myynninedistämiskampanjoita on toteutettu Kanadassa (1994/95), Argentiinassa (1994/95) [3], Thaimaassa (1996/97), Kaakkois-Aasiassa (Taiwan 1998/99) ja Brasiliassa (1998/99). [3] Argentiinassa kampanja lopetettiin vuonna 1999, kun maan viranomaiset alkoivat periä oliiviöljystä tuontimaksua. Koska oliiviöljyn kulutuksen lisääntymisestä kansainvälisen oliiviöljyneuvoston ohjelmien kohteena olevissa maissa on saatu erittäin hyviä tuloksia (ks. liitteenä oleva taulukko) - ja ottaen huomioon oliiviöljyn tarjonnan kehitysnäkymät yhteisössä - komissio katsoo, että on tarpeen jatkaa myynninedistämistoimia eräissä kolmansissa maissa kansainvälisen oliiviöljyneuvoston kautta samanaikaisesti yhteisössä toteutettavien kampanjoiden kanssa. Tämän vuoksi rahoituksen myöntämistä edistämisrahastoon ehdotetaan jatkettavaksi markkinointivuonna 2000/2001. 4. Kansainvälinen oliiviöljyneuvosto toimitti heinäkuussa 1999 komissiolle markkinointivuonna 2000/2001 (maaliskuusta 2000 helmikuuhun 2001) toteutettavan toimenpideohjelman ja näiden toimien rahoittamiseksi tarvittavan talousarvioluonnoksen erittelyn. Ohjelman päälinjat ovat: - myynninedistämis-, pr- ja tiedotustoimet (tieteelliset, ravitsemukselliset ja gastronomiset) edellä mainituissa kolmansissa maissa - tieteellisten tutkimusten jatkaminen ja aiempien tutkimusten tulosten levittäminen - tiedotusmateriaalin tuottaminen ja jakelu kansainvälisissä tapahtumissa eri maissa - markkinatutkimukset ja toteutettujen ohjelmien arviointitutkimukset. Kansainvälisen oliiviöljyneuvoston esittämän ohjelman kustannukset ovat 6 123 650 EUR. Jako päälinjoittain voisi olla seuraavanlainen: >TAULUKON PAIKKA> 5. Komissio on tutkinut ohjelmahankkeen, jossa jatketaan aiempia toimia. Strategia vaikuttaa tavoitteisiin hyvin mukautetulta, ja ehdotetut keinot yhdenmukaisilta valitun strategian kanssa. Viime vuosina tehdyt arviointitutkimukset vahvistavat lisäksi toteutettujen toimien tehokkuuden. Ainoa uusi piirre on myynninedistämistoimien ulottaminen Kiinaan, joka on markkinatutkimuksien perusteella osoittautunut hyvin mielenkiintoiseksi potentiaaliseksi markkina-alueeksi. Ottaen huomioon kolmansissa maissa toteutettavaan myynninedistämiseen vuoden 2000 talousarviossa suunnitellut varat sekä mahdollisuudet aloittaa myös muiden tuotteiden myynninedistämistoimia näissä maissa vuonna 2000 komissio katsoo, että tasapainon vuoksi on perusteltua vähentää oliiviöljyn myynninedistämiseen osoitettavia varoja. Koska alalla on jo tehty merkittäviä investointeja ja vaikka myynninedistämistoimenpiteitä on lisätty, komissio on vakuuttunut siitä, että tällainen talousarvion mukautus ei vaaranna kansainvälisen oliiviöljyneuvoston suunnittelemien toimien tehokkuutta. Kansainvälisen oliiviöljyneuvoston ehdottamaa kokonaistalousarviota on siis syytä mukauttaa seuraavasti: >TAULUKON PAIKKA> On pantava merkille, että nämä ovat enimmäismääriä, jotka vahvistetaan lopullisesti kansainvälisen oliiviöljyneuvoston toteuttamilla tarjouskilpailuilla, joilla valitaan ohjelmien määrittelystä vastaavat yritykset. Tarjouskilpailumenettelyn käyttäminen on tarpeen moitteettoman varainhoidon varmistamiseksi. 6. Edellä mainittu summa koostuu seuraavista rahoitusosuuksista: · kansainvälisen oliiviöljyneuvoston jäsenten maksama pakollinen rahoitusosuus, joka on 500 000 EUR (yhteisön osuus on 404 850 EUR sopimuksessa määrätyn jakoperusteen mukaisesti) · yhteisön vapaaehtoinen rahoitusosuus, joka on enintään 5 094 270 EUR · kansainvälisen oliiviöljyneuvoston laatimien julkaisujen myynnistä saatavat tulot, joiden osuudeksi on arvioitu 65 000 EUR. Yhteisön kokonaisrahoitus markkinointivuonna 2000/2001 on enintään 5 499 120 EUR eli 3,7 prosenttia vähemmän kuin kokonaisrahoitusosuus edellisenä markkinointivuonna (5 706 450 EUR). Koska nykyisin voimassa oleva sopimus päättyy 31. joulukuuta 2000, ehdotetaan ensimmäistä maksusitoumusta, joka kattaisi arvioidut menot kyseiseen ajankohtaan asti. Toista maksusitoumusta esitetään sen jälkeen, kun sopimusta on jatkettu 1. päivästä tammikuuta 2001 eteenpäin. Tuontitietojen perusteella laskettu kulutuksen kehittyminen (1 000 tonnia) >TAULUKON PAIKKA> >TAULUKON PAIKKA>